Document ID: /roh_data/filtered/fineweb-2-filterrobots_roh.jsonl.gz/19219

La polizia va da quai anora che l’um da 53 onns ha l’emprim mazzà sia dunna da 51 onns, ils uffants da 7 e 9 onns e ch'el ha suenter fatg suicidi.
Naginas indicaziuns davart l'andament dal delict
Curt suenter las 21:00 ha ina dunna annunzià a la Polizia chantunala a Turitg, che sia collavuratura n'è betg vegnida a lavurar. La polizia è lura ida a controllar e ha chattà en ina chasa cun pliras abitaziuns las quatter baras. Tenor la communicaziun da la Polizia chantunala da Turitg èn las exactas circumstanzas anc betg scleridas. Sch'il delinquent era enconuschent a la polizia, per exempel pervi da violenza a chasa, na fa la polizia betg a savair.
RR novitads 11:00